open-index/open-wikipedia-markdown huggingface dataset:
Prospekt

**Prospekt** on vuonna 2000 ilmestynyt Circlen seitsemäs studioalbumi. Se on yhtyeen ensimmäinen levy, jolla on mukana myös kosketinsoittaja ja laulaja Mika Rättö. Toinen uusi soittaja levyllä oli rumpali Tomi Leppänen, josta Rätön tapaan tuli myöhemmin Circlen vakinainen jäsen. Vierailevana esiintyjänä levyllä on muun muassa näyttelijä Markku Peltola. *Prospektia* on pidetty yhdessä *[[Andexelt]]in* (1999) sekä *[[Taantumus (Circle)|Taantumuksen]]* (2000) kanssa Circlen merkittävimpänä levynä ja sitä on kutsuttu jopa yhdeksi koko 2000-luvun parhaista albumeista.

Vuonna 2002 brittiläinen Static Caravan -levymerkki julkaisi *Prospektin* vinyylinä ja 2011 se ilmestyi uudelleen CD-muodossa brasilialaisen Essence Musicin julkaisemana. Kummassakin versiossa on bonuskappaleena Jyväskylän Ilokivessä 9. marraskuuta 2001 äänitetty *Työläisten laulu*.

## Muusikot
### Circle
*Teemu Elo – kitara
*Jyrki Laiho – kitara
*Jussi Lehtisalo – basso
*Tomi Leppänen – rummut
*Janne Peltomäki – rummut
*Teemu Niemelä – kosketinsoittimet
*Mika Rättö – kosketinsoittimet, laulu
### Vierailijat
*Pirkko Kontkanen – viulu
*Markku Peltola
*Mika Rintala

## Kappaleet
# 
# 
# 
# 
# 
# 

## Lähteet
*Circle: Prospekt Finnmusic.

### Viitteet
Taantumus (albumi)

**Taantumus** on vuonna 2001 ilmestynyt Circlen kahdeksas studioalbumi. Levyllä ovat toista kertaa mukana kosketinsoittaja-laulaja Mika Rättö sekä rumpali Tomi Leppänen, jotka myöhemmin liittyivät yhtyeeseen vakituisiksi jäseniksi. Muina vierailijoina levyllä on muun muassa näyttelijä Markku Peltola. Albumia on pidetty vuotta aikaisemmin ilmestyneen *[[Prospekt]]in* ohella Circlen parhaimpiin kuuluvana, kriitikoiden ylistämä levy sai esimerkiksi Soundi-lehden arvostelussa täydet viisi tähteä.

Ektro Records julkaisi albumin uudelleen vuonna 2009 CD-muodossa ja Svart Records puolestaan tuplavinyylinä 2011. Molemmissa on mukana myös bonuskappaleita, joista *Poltto* on äänitetty livenä Turun Säätämöllä 8. marraskuuta 2001.

## Muusikot
;Circle
*Teemu Elo – kitara
*Jyrki Laiho – kitara
*Jussi Lehtisalo – basso
*Janne Peltomäki – rummut
*Teemu Niemelä – kosketinsoittimet
;Vierailijat
*Olli Joukio – (14)
*Pirkko Kontkanen – viulu (2, 4)
*Tomi Leppänen – rummut (13)
*Markku Peltola – huuliharppu (9)
*Aki Peltonen – kitara (1)
*Mika Rintala – efektit (2, 6)
*Mika Rättö – kosketinsoittimet, laulu (3, 10, 12, 13, 14)
*Tapani Varis – huilu (3)
*Heidi Viljanen– laulu (5)

## Kappaleet
# 
# 
# 
# 
# 
# 
# 
# 
# 
# 
# 
# 
;Bonuskappaleet
# 
# 

## Lähteet
*Circle: Taantumus Finnmusic.

### Viitteet
Luettelo jalkapallon Euroopan cupin ja Mestarien liigan loppuotteluista

Mestarien liiga (*UEFA Champions League*) on Euroopan jalkapalloliiton järjestämä vuosittainen jalkapallokilpailu Euroopan eri maiden korkeimpien sarjatasojen parhaimmille joukkueille. Ensimmäistä kertaa kilpailu järjestettiin kaudella 1955–1956, jolloin se tunnettiin nimellä Euroopan Cup. Kaudesta 1992–1993 lähtien kilpailu on tunnettu nimellä Mestarien liiga. Alun perin turnaukseen osallistuivat vain eri maiden korkeimpien sarjatasojen mestarit sekä kilpailun puolustava mestari. Vuonna 1997 sääntöjä muutettiin niin, että myös kovatasoisten sarjojen toiseksi sijoittuneet saivat osallistua kilpailuun. Uudessa formaatissa puolustava mestari ei saanut automaattisesti paikkaa kilpailun seuraavalle kaudelle, ennen kuin vuonna 2005 sääntömuutoksen johdosta silloinen hallitseva mestari englantilainen Liverpool sai osallistui kaudelle 2005–2006.

Ennen vuotta 2009 oli voimassa säännös, jonka mukaan joukkueen voittaessa kilpailun kolme kertaa peräkkäin tai yhteensä viisi kertaa historiansa aikana, sai se kauden voittajalle jaettavan palkintopokaalin pysyvään omistukseensa. Kilpailun historian aikana yhteensä viisi joukkuetta ovat olleet etuoikeutettuja tähän menettelyyn Real Madrid, Ajax, Bayern München, Milan ja Liverpool. Vuodesta 2009 eteenpäin alkuperäinen palkintopokaali, joka myönnetään kilpailun voittaneelle joukkueelle, palautetaan UEFA:n haltuun ja voittajalle valmistetaan pokaalista oikeita mittasuhteita vastaava kopio.

Kilpailu on saanut koko historiansa aikana yhteensä 22 eri voittajaa. Entinen voittoja kilpailussa on saavuttanut espanjalainen Real Madrid, joita on kertynyt yhteensä 15 kappaletta. Samainen seura pitää myös hallussaan ennätystä peräkkäisistä voitoista, joita on viisi vuosina 1956–1960. Eniten toisia sijoja (7) kilpailussa on saavuttanut Juventus. Ainoa joukkue, joka on ollut kolme kertaa loppuottelussa ja hävinnyt ne kaikki, on Atlético Madrid. Maista Espanjalla on eniten kilpailun voittoja yhteensä 20 kappaletta, jotka ovat jakautuneet kahden joukkueen kesken (Real Madrid 15 ja Barcelona 5). Englantilaisten seurojen osallistuminen kilpailuun estettiin viideksi vuodeksi vuonna 1985 Heysel-stadionilla tapahtuneen mellakan seuraumuksena.

## Loppuottelut

## Mestaruudet
### Seuroittain




### Maittain



Turnauksen historian aikana loppuottelu on pelattu yhteensä kahdeksan kertaa samasta maasta tulevien joukkueiden välillä: espanjalaisten välillä vuosina 2000, 2014 ja 2016, englantilaisten vuosina 2008, 2019 ja 2021, italialaisten vuonna 2003 ja saksalaisten vuonna 2013.

## Huomiot

## Lähteet
Nokinokkavarpunen

**Nokinokkavarpunen** (*Mycerobas melanozanthos*) on peippojen heimoon kuuluva varpuslintu.

## Levinneisyys
Nokinokkavarpusta tavataan Bhutanissa, Kiinassa, Intiassa, Laosissa, Myanmarissa, Nepalissa, Pakistanissa, Thaimaassa ja Vietnamissa. Lajin kannankehitys on vakaa, ja se on luokiteltu elinvoimaiseksi.

## Lähteet
Katajanokkavarpunen

**Katajanokkavarpunen** (*Mycerobas carnipes*) on peippojen heimoon kuuluva varpuslintu.

## Levinneisyys
Katajanokkavarpusta tavataan laajalla alueella Aasian keskiosissa. Lajin kannankehitys on vakaa, ja se on luokiteltu elinvoimaiseksi.

## Lähteet
Pablo Iglesias Turrión

**Pablo Iglesias Turrión** (s. 17. lokakuuta 1978 Madrid) on espanjalainen poliitikko ja politiikan tutkija. Iglesias oli Podemos-puolueen pääsihteeri 2014−2021. Iglesias toimi Pedro Sánchezin hallituksen varapääministerinä ja sosiaalisista oikeuksista ja Agenda 2030:stä vastaavana ministerinä 2020−2021.

Iglesias oli Euroopan parlamentin jäsen 2014–2015. Hän toimi yliopistonlehtorina 2008–2013 Madridin Complutense-yliopistossa. 
  
Koulutukseltaan hän on valtiotieteiden tohtori (Universidad Complutense de Madrid, 2008). Hän on opiskellut myös Universidad Carlos III:ssa Madridissa ja European Graduate Schoolissa Sveitsissä.

Iglesias on julkaissut runsaasti akateemista kirjallisuutta ja artikkeleita. Hän on juontanut televisiossa ja internetissä *La Tuerka* ja *Fort Apache* -keskusteluohjelmia. 

Pablo Iglesiasin poliittinen ura alkoi Espanjan kommunistisen puolueen nuorisoliitossa, jossa hän oli jäsenenä 1990-luvulla.

Marraskuussa 2019 pidetyissä ennenaikaisissa parlamenttivaaleissa Podemos sai liittolaisineen (Unidas Podemos) 35 paikkaa ja vaalien jälkeen muodostettiin sosialistien (PSOE) johtama pääministeri Pedro Sánchezin koalitiohallitus, jossa olivat mukana PSOE ja Podemos. Pablo Iglesias tuli yhdeksi hallituksen varapääministereistä vastuualueinaan sosiaaliset oikeudet ja kestävä kehitys.

## Lähteet

## Aiheesta muualla

*
Anže Semenič

**Anže Semenič** (s. 1. elokuuta 1993) on slovenialainen mäkihyppääjä. Hän edustaa NSK Trzic Trifixiä ja hänen valmentajanaan toimii Igor Medved.

Semenič saavutti lentomäen MM-kilpailuissa Oberstdorfissa 2018 hopeaa joukkuekilpailussa. Henkilökohtaisessa kilpailussa hän oli neljästoista.

Semenič debytoi mäkihypyn maailmancupissa tammikuussa 2013 Wisłan suurmäen kilpailussa sijoittuen sijalle 40. Ensimmäiset maailmancupin pisteensä hän saavutti Vikersundin lentomäkikilpailusta helmikuussa 2015 sijoituttuaan sijalle 26. Kymmenen parhaan joukkoon hän sijoittui ensimmäisen kerran oltuaan kymmenes Planican lentomäessä maaliskuussa 2015. Ensimmäisen palkintosijansa, ja voittonsa, hän saavutti Zakopanessa tammikuussa 2018.

Continental Cupissa Semenič on saavuttanut kahdeksan voittoa ja yhteensä neljätoista palkintosijaa.

Vuonna 2013 Semenič voitti nuorten joukkuemäen MM-kultaa Liberecistä normaalimäen kilpailusta

## Lähteet
Myllyteatteri

**Myllyteatteri** on vuonna 2003 Helsingissä perustettu ammattiteatteriryhmä, joka tekee teatteriesityksiä ja tapahtumia. Myllyteatteri toimii Helsingistä käsin kotimaassa ja kansainvälisesti. Ryhmän taiteellisena johtajana toimii ohjaaja-käsikirjoittaja Miira Sippola. Myllyteatterin jäsenet ovat esittävän taiteen ammattilaisia.

Myllyteatterin nimi tulee ajatuksesta panna samaan myllyyn teatterin kaikki elementit, ja työryhmän yhteisen taiteellisen prosessin myötä koostaa elementeistä monikudelmaisia (polyfonisia) teoksia ja tapahtumia. Myllyteatterin nimi viittaa myös Myllysaliin, vanhaan myllyyn ja muuntamoon Suomenlinnassa, jossa ryhmä aloitti toimintansa vuonna 2003. Erilaisten elementtien yhdistäminen sekä paikkasidonnaisuus (site spesific) ovat olleet toiminnan alusta pitäen ryhmän esitystoiminnan lähtökohtia. 

## Toiminta ja ansiot
Esitys  Tapaus Gaala vuonna 2014 oli Myllyteatterin 10-vuotisjuhlaesitys, ja lapsuusmuistoista ja Suomen historiasta koostettu mielen karuselli.   

Vuosina 2011–2012 Myllyteatteri vastasi mittavan Divina Commedia -teatterihankkeen taiteellisesta ja tuotannollisesta johtamisesta ja toteutuksesta. Kaksivuotisessa EU-hankkeessa, Danten Jumalainen näytelmä käännettiin teatteriksi monikansallisena työryhmänä sekä kotimaassa että ulkomailla. Hankkeen lopputulos Divina Commedia 2.0 valmistettiin Portugaliin marmorikaivokselle, jossa se esitettiin Escrita Na Paisagem -festivaalilla 4.–7.7.2012.   

Divina Commedia kutsuttiin vierailulle Skupi ITF -teatterifestivaaleille Makedoniaan marraskuussa 2012, jossa esitys näytettiin Makedonian Kansallisteatterissa. Teos palkittiin festivaalin ”Best Performance” -palkinnolla.    

Myllyteatteri järjesti Tragediakilpailut ja TeatteriTeltan Rautatientorille 2008.

## Myllyteatterin tuotannot 2003–2014

*2004, Suuren hyvästijätön päivä, Helsinki ja Lahti 
*2004, Tapaus A, Helsinki
*2004, Aineen tahtoa vastaan, Helsinki
*2005, Heporaudasta kipinä, Helsinki
*2005–06, Tapaus B - Tyhjän mahan kutsu, Helsinki
*2006, Satasen sanan sanoja, Helsinki
*2007, Tapaus C – Eläimen etsintä, Helsinki
*2008, Lootin vaimo, TeatteriTeltta-festivaali, Tragediakilpailut, Helsinki
*2009, Via Crucis, Helsinki
*2010, Via Crucis, Helsinki
*2010-2009, Saari - Edinburgh Festival Fringe, Edinburgh, Skotlanti, Oulu, Helsinki
*2011, Jumalainen näytelmä, Helsinki
*2012, Divina Comédia, Portugali ja Makedonia
*2014, Tapaus Gaala, Helsinki (10-vuotisjuhlaesitys)

## Kansainvälisyys
Myllyteatterin jäsenet ovat hakeneet koulutusta ja esiintymiskannuksiaan Euroopasta, Yhdysvalloista, Japanista ja Venäjältä. Kansainväliset yhteistyöprojektit, ulkomaanvierailut ja teatterityön hahmottaminen kansainvälisesti leimaavat Myllyteatterin toimintaa.

## Fyysinen harjoittelu
Myllyteatteri harjoittaa fyysistä näyttelijäntyötä Suzuki Acting Method- ja Viewpoints-metodien, sekä ryhmän itse kehittämien harjoittelumuotojen avulla. Myllyteatterin yhteydessä toimii säännöllisesti harjoitteleva treenikollektiivi. Teatteri on järjestänyt useita fyysisen teatterin työpajoja.

## Lähteet
*Myllyteatterin kotisivut

### Viitteet
Tamminokkavarpunen

**Tamminokkavarpunen** (*Mycerobas affinis*) on peippojen heimoon kuuluva varpuslintu.

## Levinneisyys
Tamminokkavarpusta tavataan Bhutanissa, Kiinassa, Intiassa, Myanmarissa, Nepalissa ja Thaimaassa. Lajin kannankehitys on vakaa, ja se on luokiteltu elinvoimaiseksi.

## Lähteet
Amerikkalaisen jalkapallon III-divisioona

**Amerikkalaisen jalkapallon III-divisioona** oli SAJL:n järjestämä miesten neljänneksi korkein sarjataso ja samalla amerikkalaisen jalkapallon alin kotimainen sarjataso vuosina 2014–2018. Sarja perustettiin kaudelle 2014 jakamalla suureksi paisunut II-divisioona kahtia. Sarjan loppuottelun nimi on Tinamalja, joka päätettiin liiton järjestämän nimikilpailun perusteella. Kausi 2018 jäi sarjan viimeiseksi, sillä II- ja III-divisioonat yhdistettiin vuonna 2019.

III-divisioonan alapuolella oli vielä lajin 7vs7-sääntömuutoksella pelattu harrastesarja, IV-divisioona, niin sanottu Äijäliiga. Harrastesarjaa tituleerataan nykyään III-divisioonaksi.

## III-divisioonan kaudet

**Kausi 2018**


† Nordmen tuomittiin aloittamaan sarja -2 pisteellä sääntörikkomuksen vuoksi.

Otteluohjelma ja tulokset liiton sivuilla




**Kausi 2017**


Runkosarjassa oli tarkoitus pelata puolitoistakertainen sarja, mutta Wolvesin luovutuksen vuoksi sarjassa pelattiin epätasainen määrä otteluita.

Otteluohjelma ja tulokset liiton sivuilla




**Kausi 2016**





**Kausi 2015**

Kaudella 2015 runkosarjassa pelattiin yhdeksän joukkueen yksinkertainen sarja, jonka jälkeen kuusi parasta joukkuetta eteni pudotuspeleihin. Välierien voittajat kohtasivat loppuottelussa, II Tinamaljassa, jonka voitti Pori Bears kaatamalla Nokia Ghosthuntersin.




**Kausi 2014**

Kausi 2014 oli ensimmäinen 11 miehen III-divisioonassa. Sarjaan otettiin edellisen kauden II-divisioonan pudotuspelien ulkopuolelle jääneet joukkueet ja uusina seuroina miesten sarjoihin osallistuneet Kotka Eagles sekä Lohja Lions. Helsinkiläinen East City Giants selviytyi runkosarjan voittajaksi voitettuaan toiseksi sijoittuneen Mikkeli Bouncersin keskinäisessä ottelussa. ECG sai näin suoran paikan loppuottelussa. Bouncers puolestaan voitti välierässä runkosarjan kolmanneksi sijoittuneen Raisio Oakmenin lukemin 25-6 ja eteni finaaliin. Loppuottelussa, I Tinamaljassa, Bouncers puolestaan oli ECG:tä vahvempi ja voitti sarjan mestaruuden numeroin 22-14.

Kauden jälkeen Bouncers ja ECG kohtasivat II-divisioonan nousukarsintaotteluissa II-divisioonan viidenneksi ja kuudenneksi sijoittuneet Helsinki Wolverines II:n ja Sipoo Bulldogsin. Bouncers voitti omassa ottelussaan Bulldogsin ja ECG puolestaan hävisi Wolverines II:lle.


## Mestarit
*2014: Mikkeli Bouncers
*2015: Pori Bears
*2016: Kotka Eagles
*2017: Lohja Lions
*2018: Rovaniemi Nordmen

## Lähteet
Luis Amado Tarodo

**Luis Amado Tarodo** (tai pelkkä **Luis Amado**; s. 4. toukokuuta 1976 Arganda del Rey, Madrid) on espanjalainen futsalmaalivahti. Hän edustaa Espanjan pääsarjan Inter Movistaria ja on pelannut myös Espanjan futsalmaajoukkueessa. Amado on yksi maailman kaikkien aikojen parhaista futsalmaalivahdeista, hänet valittiin vuosina 2003 ja 2004 maailman parhaaksi maalivahdiksi.

## Maajoukkueura
Kolmiin MM-kilpailuihin osallistunut Amado on voittanut Espanjan maajoukkueen kanssa MM-kilpailuista kaksi MM-kultaa vuosina 2000 ja 2004 sekä yhden hopean vuodelta 2008. EM-kilpailuista hän on saavuttanut peräti viisi kultamitalia vuosilta 2001, 2005, 2007, 2010 ja 2012 sekä yhden EM-hopean vuodelta 1999. Amado on pelannut Espanjan maajoukkueessa 135 maaottelua. 

## Seurajoukkueura
Amado on edustanut vuodesta 2001 asti Inter Movistaria, jonka paidassa hän on pelannut lähes 350 ottelua ja onnistunut maalinteossakin 16 kertaa. Espanjan mestaruuden hän on voittanut kuusi kertaa, cup-mestaruuden seitsemän kertaa ja supercupin peräti yhdeksän kertaa. UEFA Futsal Cupin mestaruuksia Amadolla on kolme kappaletta. Hänet on valittu seitsemän kertaa sarjan vuoden maalivahdiksi ja liigamestaruuteen päättyneellä kaudella 2007-2008 myös koko sarjan parhaaksi pelaajaksi. Ennen jaksoaan Interissä Amado edusti Caja Segoviaa ja Atlético Madrid Leganésia.

## Lähteet

## Aiheesta muualla
* Luis Amado Taradon tilastot FIFA:n sivuilla
Luis Amado (täsmennyssivu)

**Luis Amado** on muun muassa seuraavien henkilöiden nimi:

*Luís Amado (s. 1953), portugalilainen poliitikko
*Luis Amado Tarodo (s. 1976), espanjalainen futsalmaalivahti (maailman- ja Euroopan-mestari)
Top Gear: Race the Stig

**Top Gear: Race the Stig** on BBC Worldwiden julkaisema 6. maaliskuuta 2014 ilmestynyt videopeli. Peli on saatavilla iOS:ille ja Androidille. Peli pohjautuu BBC:n suosittuun televisio-ohjelma Top Geariin. 

Pelin tarkoituksena on päästä mahdollisimman pitkälle päättymätöntä tietä väistellen erilaisia esteitä, toisia autoja, ja välillä myös Top Gearin testikuskin The Stigin autoa, joka yrittää hajottaa pelaajan autoa. Mikäli pelaaja törmää johonkin objektiin, joutuu hän aloittamaan pelin alusta. Pelissä on erilaisia *power-uppeja*, jotka esimerkiksi moninkertaistavat pisteet tai suojaavat autoa törmäyksiltä. Pelin pisteillä voi ostaa pelin kaupasta erilaisia autoja, power-uppeja ja kypäriä. Pelin uudet päivitykset vievät pelin tapahtumat eri maihin.

Pelin idea on hyvin samankaltainen Subway Surfersin kanssa.

## Lähteet
Craig Noone

**Craig Stephen Noone** (s. 17. marraskuuta 1987 Kirkby) on englantilainen jalkapalloilija, joka edustaa Englannin mestaruussarjassa pelaavaa walesilaista Cardiff Cityä. Vasenjalkainen Noone on pelipaikaltaan vasen laitahyökkääjä.

## Seurajoukkueura
Noone aloitti uransa alasarjojen Skelmerdale Unitedissa, jota hän edusti vuodet 2005–2007. Vuodet 2007–2008 hän pelasi puolestaan Burscoughissa, jossa pelejä kertyi 24 ja maaleja neljä. Heinäkuussa 2008 Noone siirtyi Southportiin, jossa hän pelasi vain yhden ottelun, ennen kuin siirtyi elokuussa 2008 Englannin mestaruussarjan Plymouth Argyleen.

### Plymouth Argyle
Noone pelasi Plymouthissa kolme kautta, joista viimeisen Englannin kolmanneksi korkeimmalla sarjatasolla Ykkösliigassa ja kaksi edellistä toiseksi korkeimmalla sarjatasolla Mestaruussarjassa. Syyskuusta 2009 marraskuuhun 2009 hän oli lainalla Ykkösliigan Exeter City FC:ssä, jossa hän teki seitsemässä ottelussa kaksi maalia. Plymouthin paidassa Noone pelasi 55 ottelua, joissa syntyi viisi osumaa.

### Brighton & Hove Albion
Tammikuussa 2011 Noone siirtyi Ykkösliigan Brighton & Hove Albioniin, joka nousi kauden 2010–2011 jälkeen Mestaruussarjaan voitettuaan Ykkösliigan mestaruuden. Kaudella 2011–2012 Noone pelasi Mestaruussarjassa 33 ottelua ja teki kaksi osumaa. Kaiken kaikkiaan Noone pelasi Brightonin paidassa 59 ottelua onnistuen maalinteossa neljästi.

### Cardiff City
Elokuussa 2012 Noone siirtyi useiden valioliigaseurojen kiinnostuksesta huolimatta Mestaruussarjan walesilaiseen Cardiff Cityn. Hän pelasi ensimmäisellä kaudellaan seurassa 32 ottelua, joissa syntyi seitsemän osumaa. Kaudeksi 2013–2014 Cardiff nousi Valioliigaan voitettuaan Mestaruussarjan ja Noone teki pääsarjadebyyttinsä marraskuussa 2013 Manchester Unitedia vastaan ja pääsarjauran ensimmäinen ja kauden 2013–2014 ainoa osuma syntyi tammikuussa 2014 toisen manchesterilaisseuran Manchester Cityn verkkoon. Kaudella 2013–2014, jonka jälkeen Cardiff putosi takaisin Mestaruussarjaan, Noone teki 17 pelaamassaan valioliigaottelussa yhden osuman. Mestaruussarjassa kaudella 2014–2015 Noone on ollut joukkueen avainpelaajia.

## Lähteet

## Aiheesta muualla
* 
* Craig Noone Soccerway-sivustolla
Raitoonlammi

**Raitoonlammi** on Kanta-Hämeessä Forssassa Raitoon kylässä sijaitseva järvi, joka kuuluu Kokemäenjoen vesistössä Loimijoen valuma-alueella Kojonjoen valuma-alueeseen.

## Maantiede
Järven pinta-ala on 5,2 hehtaaria ja sen pituus on 450 metriä ja leveys 150 metriä. Järveen laskee pari metsäojaa. Järven luusua sijaitsee järven itärannalla, josta saa alkunsa 3,5 kilometriä pitkä laskuoja Urjalan Sokealammille, joka laskee vuorostaan Sokeaojaa myöten Koijokeen eli Kojonjokeen.

Järven rantaviiva on 1,3 kilometriä pitkä ja ranta on pääosin moreeni- ja kalliopohjaista metsämaastoa. Järvi on keskellä Raitoon kylää. Rannoille on rakennettu runsaasti asuntoja. Länsirannalla sijaitsee vuonna 1947 valmistunut Raitoon Vilpola , joka toimii edelleen tanssilavana.

## Luonnonhistoria
Raitoon alue kohosi jääkauden jälkeen merestä ensimmäisten joukossa. Jos kasvaneen saaren notkoon syntyi tuolloin järvi, saattaa Raitoonlammi olla 11&nbsp;200 vuotta vanha.

## Lähteet
Ivar Lo-Johansson

**Ivar Lo-Johansson** (alkujaan Karl Ivar Johansson; 23. helmikuuta 1901 Ösmo, Södermanland – 11. huhtikuuta 1990 Tukholma) oli ruotsalainen kirjailija, joka on yksi maan työväenkirjallisuuden johtohahmoista. Hän syntyi maatyöläisperheeseen ja kuvasi useissa romaaneissaan ja novelleissaan eeppisellä tyylillä maaseudun köyhän väestön elämää. 

Lo-Johansson oli itseoppinut kirjailija ja ansaitsi nuorena elatuksensa muun muassa postimiehenä ja rakennustyömiehenä. Vuodesta 1922 alkaen hän sai tilapäistöitä sosiaalidemokraattisten lehtien *Nynäshamns tidning*  ja *Lidingö Tidning* toimittajana. Tällöin hän päätti pyrkiä kirjailijaksi ja teki laajan Euroopan-matkan nähdäkseen maailmaa. Matkustelu ja matkakirjojen teko säilyi hänen keskeisenä harrastuksenaan myöhemminkin. Vuonna 1933 julkaistu romaani *Hyvää yötä, maa* (Godnatt, jord) on omaelämäkerrallinen kuvaus ruotsalaisen maatyöväen arjesta ja kasvavan nuoren toiveista ja pettymyksistä.

Uransa jälkipuolella Lo-Johansson julkaisi neliosaisen muistelmakirjojen sarjan, josta nuoruusajan kuvaus *[[Veräjä]]* (Pubertet) palkittiin Pohjoismaiden neuvoston kirjallisuuspalkinnolla 1979. Hän sai ruotsalais-norjalaisen Dobloug-palkinnon vuonna 1953.

## Suomennettuja teoksia
* Hän oli vain äiti, suom. Lauri Kemiläinen, Tammi, 1944.
* Kuninkaankatu, romaani. Suom. Pentti Lahti, Tammi 1945.
* Hyvää yötä, maa. Suom. Pentti Lahti, ensipainos 1946, 2.p. Tammi 1979. 
* Nimetön mies - kertomus nuoruudestani, suom. Aira Sinervo, 1951.
*Kulkukauppias, suom. Aira Sinervo, 1953.
* Onni: romaani rakkaudesta maan päällä, suomentaneet Elvi Sinervo ja Ilkka Ryömä, Tammi, 1963.
* Veräjä. suom. Pirkko Talvio-Jaatinen. Tammi 1979. 
* Herrat ja rahvas : novelleja Ruotsin historiasta. suom. Pirkko Talvio-Jaatinen. Tammi 1975. 
* Asfaltti : muistelmia. suom. Pirkko Talvio-Jaatinen. Tammi 1981. 
* Parnasso. suom. Pirkko Talvio-Jaatinen. Tammi 1984. 
* Vapaus. suom. Pirkko Talvio-Jaatinen. Tammi 1987. 

## Lähteet

## Aiheesta muualla
* Ivar Lo -sällskapet
Sokealammi

**Sokealammi** on Pirkanmaalla Urjalassa Raitoon kylän lähellä sijaitseva järvi, joka kuuluu Kokemäenjoen vesistössä Loimijoen valuma-alueella Kojonjoen valuma-alueeseen.

## Maantiede
Järven pinta-ala on 12,1 hehtaaria ja se on kilometrin pituinen ja 150 metriä leveä. Järveen laskee kolme tulo-ojaa, joista yksi on Raitoonlammin laskuoja. Järven luusua sijaitsee järven luonaisrannalla, josta saa alkunsa 7 kilometriä pitkä Sokeaoja, joka laskee Koijokeen eli Kojonjokeen.

Järven rantaviiva on 2,4 kilometriä pitkä ja ranta on pääosin moreeni- ja kalliopohjaista metsämaastoa. Eteläranta kohoaa jyrkkänä Sokealmminvuorelle. Rannoille on rakennettu runsaasti loma-asuntoja ja pohjoispäässä sijaitsee yksi tila.

## Lähteet
Liigacup 2011

**Liigacup 2011** oli alkuvuodesta 2011 pelattu jalkapallokilpailu, johon osallistuivat Veikkausliigan 14 joukkuetta. Se oli järjestyksessään 15. Liigacup. 23. huhtikuuta pelatussa loppuottelussa FC Honka voitti  Tampere Unitedin 3-0.

## Alkulohkovaihe
Kilpailun alkulohkovaiheessa joukkueet jaettiin kahteen seitsemän joukkueen lohkoon, joissa joukkueet kohtasivat toisensa kertaalleen. Neljä parasta kummastakin lohkosta pääsi puolivälieriin. 

### Välierät

### Loppuottelu
Luettelo YK:n pakkausnumeroista 3201–3300

Alla on esitetty **[[Yhdistyneet kansakunnat|YK:n]]** asettamat kemikaalien sekä teollisten valmisteiden **pakkaus- ja kuljetusmerkinnät** aineille, joiden YK-numerot ovat **3201–3300**.

## YK-numerot 3201–3300

## Katso myös
*Luettelo YK:n pakkausnumeroista 3101–3200
*Luettelo YK:n pakkausnumeroista 3301–3400

## Aiheesta muualla
*ADR:n vaarallisten aineiden lista, viitattu 7.5.2015.
*YK:n vaarallisten aineiden lista vuodelta 2015, viitattu 7.5.2015.
*YK:n vaarallisten aineiden lista vuodelta 2013, viitattu 7.5.2015.

## Lähteet
Roger the Engineer

**Roger the Engineer** on brittiläisen The Yardbirdsin albumi vuodelta 1966. Albumi julkaistiin tällä nimellä Yhdysvalloissa, Britanniassa nimenä oli vain Yardbirds. *Roger the Engineer* on vakiintunut albumista käytetyksi nimeksi.

Joihinkin albumin uusintajulkaisuihin on lisätty alun perin vain singlenä julkaistut kappaleet *Happenings Ten Years Ago* ja *Psycho Daisies*. Niissä kitaristeina ovat Jeff Beck ja Jimmy Page. Bassoa soittaa Chris Dreja Paul Samwell-Smithin erottua yhtyeestä.

Albumi valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*.

## Kappaleet
Sävellykset ja sanoitukset ovat kokoonpanon yhteisiä.

### A-puoli

#Lost Women
#Over, Under, Sideways, Down
#The Nazz Are Blue 
#I Can't Make Your Blue
#Rack My Mind
#Farewell

### B-puoli

#Hot House of Omagararshid
#Jeff's Boogie
#He's Always There
#Turn into Earth
#What Do You Want?
#Ever Since the World Began

### Kokoonpano
* Keith Relf – laulu, huuliharppu
* Jeff Beck – kitara, taustalaulu, solistina *The Nazz Are Blue* - kappaleessa
* Chris Dreja – kitara, piano, taustalaulu
* Paul Samwell-Smith – basso, taustalaulu
* Jim McCarty – rummut, lyömäsoittimet, taustalaulu

## Arviot
* Allmusic: 

## Lähteet

## Aiheesta muualla
* Roger the Engineer discogs.com -sivustolla
Jessica Jaymes

**Jessica Jaymes** (8. maaliskuuta 1979 Anchorage, Alaska, Yhdysvallat – 17. syyskuuta 2019 San Fernando), oikealta nimeltään Jessica Michael Redding, oli yhdysvaltalainen pornonäyttelijä. Jaymes työskenteli opettajana, kunnes aloitti uransa pornonäyttelijänä vuonna 2002. Elokuussa 2008 hän oli ''Penthousen'' kansikuvatyttönä. Hänet löydettiin kuolleena asunnostaan 17. syyskuuta 2019.

## Palkinnot ja kunnianosoitukset
* Delta di Venere -erotiikkapalkinto (Milanon osasto) luokassa *Paras amerikkalaistähtönen* vuonna 2004
* AVN Hall of Fame -kunniagallerian jäsenyys vuonna 2018

## Lähteet

## Aiheesta muualla

* 
* Virallinen sivusto
Halinanlammi

**Halinanlammi** on Kanta-Hämeessä Forssassa sijaitseva järvi, joka kuuluu Kokemäenjoen vesistössä Loimijoen valuma-alueella Kojonjoen valuma-alueeseen.

## Maantiede
Järven pinta-ala on 7,0 hehtaaria ja sen pituus on 550 metriä ja leveys 200 metriä. Järveen laskee kolme pelto- ja metsäojaa. Järven luusua sijaitsee järven kaakkoisrannalla, josta saa alkunsa 1,5 kilometriä pitkä laskuoja, joka yhtyy ensin Sokeaojaan ja sitten Koijokeen eli Kojonjokeen.

Järven rantaviiva on 1,3 kilometriä pitkä ja ranta on pääosin moreeni- ja kalliopohjaista metsämaastoa, mutta rajautuu peltomaahan pohjoisessa. Itäranta nousee jyrkästi Halinanvuorelle, joka yltää 137,4 metriä merenpinnan yläpuolelle. Rannoille on rakennettu runsaasti loma-asuntoja.

## Säännöstely
Järven vedenpintaa seurataan jatkuvasti ja säännöstellään padolla.

## Historia
Vuoden 1856 Kalmbergin kartastossa lampi oli piirrettynä ja sen nimi kirjoitettiin "Halinajärvi".

## Lähteet
Valijärvi

**Valijärvi** on Kanta-Hämeessä Forssan ja Tammelan rajalla sijaitseva järvi, joka kuuluu Kokemäenjoen vesistössä Loimijoen valuma-alueella Kojonjoen valuma-alueeseen.

## Maantiede
Järven pinta-ala on 87,3 hehtaaria ja sen pituus on kaksi kilometriä ja leveys 700 metriä. Järveen laskee useita suo-ojia. Järven luusua sijaitsee järven luoteisrannalla, josta saa alkunsa 1,2 metriä pitkä laskuoja Koijokeen eli Kojonjokeen.

Järven rantaviiva on 7,2 kilometriä pitkä ja ranta on pääosin suomaata ja hiekkaharjua, mutta paikoin myös moreeni- ja kalliopohjaista metsämaastoa. Järveä rajoittaa pohjoisessa Valiharju, joka jatkuu Pahurinharjuna lähes Koijärven kylälle saakka. Muissa ilmansuunnissa rannat ovat metsäistä suota. Idässä sijaitsee Valinsuo ja lännessä Valijärvensuo. Etelä- ja pohjoisrannoille on rakennettu runsaasti loma-asuntoja. Järvellä on 10 pientä luotomaista saarta, jotka ovat kaikki rakentamattomia.

## Historia
Vuoden 1884 Senaatin kartastossa järven nimi kirjoitettiin "Wälijärvi".

## Lähteet
Ahvenlammi (Forssa)

**Ahvenlammi** on Kanta-Hämeessä Forssassa sijaitseva järvi, joka kuuluu Kokemäenjoen vesistössä Loimijoen valuma-alueella Kojonjoen valuma-alueeseen.

## Maantiede
Järven pinta-ala on 1,1 hehtaaria ja sen pituus on 300 metriä ja leveys 50 metriä. Järven luusua sijaitsee järven etelärannalla, josta saa alkunsa kaksi kilometriä pitkä laskuoja Koijokeen eli Kojonjokeen.

Järven rantaviiva on 0,64 kilometriä pitkä ja ranta on pääosin moreeni- ja kalliopohjaista metsämaastoa. Rannoille on rakennettu muutama loma-asunto, joille johtaa tiet Matkusta ja Humppilasta.

## Lähteet
Daley Sinkgraven

**Daley Sinkgraven** (s. 4. heinäkuuta 1995 Assen) on alankomaalainen jalkapalloilija, joka edustaa Saksan Bundesliigassa pelaavaa Bayer Leverkusenia. Vasenjalkainen Sinkgraven on pelipaikaltaan hyökkäävä keskikenttäpelaaja.

## Seurajoukkueura
### SC Heerenveen
Sinkgravenin kasvattajaseura on Heerenveen, johon hän liittyi vuonna 2008. Edustusjoukkueen paidassa Eredivisiessä Sinkgraven debytoi tammikuussa 2014 Roda JC:tä vastaan. Kaudella 2013–2014 hän pelasi Eredivisiessä 15 peliä ilman maaleja. Avausmaali Eredivisiessä syntyi syyskuussa 2014 AZ:n verkkoon. Kauden 2014–2015 syyspuoliskolla Sinkgraven pelasi Heerenveenin paidassa 20 ottelussa, joissa hän osui neljästi.

### Ajax
Tammikuussa 2015 Sinkgraven siirtyi Eredivisien suurseuraan Ajaxiin arviolta seitsemän miljoonan euron siirtosummalla, mikä teki Sinkgravenista seuran kalleimman oston sitten Miralem Sulejmanin ja vuoden 2008. Sinkgraven debytoi Ajaxin paidassa AZ:tä vastaan helmikuussa 2015. Hän pelasi seitsemän ottelua Ajaxin tiellä Eurooppa-liigan hävinneeksi finalistiksi 2017. Hän pelasi yhdeksän ottelua Ajaxin voittaessa Alankomaiden-mestaruuden 2019.

Sinkgraven kärsi Ajax-vuosinaan useista loukkaantumisista joutuen muun muassa jättämään polvivamman vuoksi yhteensä 80 ottelua väliin vuosina 2017–2018. Pahimmillaan hän oli yli vuoden sivussa marraskuulta 2017 joulukuulle 2018. Hän pelasi Eredivisiessa kaikkiaan 63 ottelua, joissa teki yhden maalin. Mestarien liigassa hän pelasi kaksi ja Eurooppa-liigassa 13 ottelua.

### Leverkusen
Sinkgraven siirtyi Bundesliigan Bayer Leverkuseniin viidellä miljoonalla eurolla kesällä 2019. Hän pelasi kaudella 2019–2020 Bundesliigassa 13 ottelua, Mestarien liigassa kaksi ottelua ja Eurooppa-liigassa kaksi ottelua. Seuraavalla kaudella hän pelasi Bundesliigassa 22 ottelua ja Eurooppa-liigassa neljä ottelua.

## Maajoukkueura
Sinkgraven on pelannut Alankomaiden alle 17-, 18-, 19- ja 21-vuotiaiden maajoukkueissa.

## Muuta
Sinkgravenin isä on entinen jalkapalloilija ja jalkapallovalmentaja Harry Sinkgraven.

## Lähteet

## Aiheesta muualla
* 
* Daley Sinkgraven Soccerway-sivustolla
Salatut elämät – 1. esityskausi (kevät 1999)

**[[Salatut elämät]]** -saippuasarjan **ensimmäinen kausi** esitettiin alun perin MTV3-kanavalla keväällä 1999. Se esitettiin uusintana kesällä 2003.

Kauden jaksot 1–90 julkaistiin DVD-bokseilla vuosina 2011 ja 2012. Osa kohtauksista sisältää tekijänoikeuksilla suojattua musiikkia, jotka on jouduttu peittämään uusilla musiikeilla.

Ensimmäinen jakso julkaistiin mtv-palvelussa 22. huhtikuuta 2021 osana *[[Pöllötöllö]]*-ohjelmaa.

## Henkilöt
### Päähenkilöt

### Sivuhenkilöt

## Tiivistelmä juonesta
Talonmiespariskunta Ulla ja Seppo Taalasmaa on kutsunut poliisin tutkimaan, miksi heidän naapurinsa Tyyne Puustinen ei avaa ovea. Hänet löydetään asunnostaan kuolleena, ja tapausta alkaa tutkia rikoskomisario Susanne Viita. Poliisien rikkoman oven vuoksi useampi talon asukkaista pääsee käymään murhapaikalla. Lopulta virkavalta yllättää Sepon nauttimassa konjakkia ilman lupaa. Hän myös varastaa Tyynen arvotavaroita, sillä on kiinnostunut antiikista.

Jukka Salin palaa uuden vaimonsa Hannan kanssa Pihlajakadulle, ja he paljastavat menneensä naimisiin. Aleksi ja Saku ottavat asian hyvin vastaan. Perheen kuopus Silja ei hyväksy asiaa, sillä haluaisi hänen äitinsä Maaritin palaavan vielä yhteen Jukan kanssa.

Toni Veijalainen on tavannut baarissa Jenni Vainion ja päätyy asumaan tämän ja Jennin siskon Katjan luokse. Jenni erotettiin koulusta, eikä pysty maksamaan osuutta vuokrasta, jonka vuoksi halusi Tonin heidän alivuokralaisekseen. Aki Nikkinen ja Markus Ekholm perustavat kahvila Barbaarin. Katja lupautuu kahvilan sisustussuunnittelijaksi, mutta myöhemmin pettyy Akiin, sillä tämä käytti hyväksi hänen tunteitaan saadakseen työn ilmaiseksi. Aki kiinnostui Jennistä ja tämän seurauksena Katja oli vihainen myös siskolleen.

Ismo Laitela on leskeksi jäänyt kauppias, jolla on lapset Miia ja Kalle. Hän omistaa Ismon Valinta -nimisen kioskimaisen kaupan ja vastustaa Barbaarin avaamista, sillä pelkää menettävänsä asiakkaita. Hän ei pidä Akista, sillä tämä on sortunut tekemään rikoksia.

Elina on tyytymätön Aleksiin, sillä tämä ei ole pitänyt yhteyttä ollessaan armeijassa. Lopulta syyksi paljastuu, että Jukka maksoi Kari Taalasmaalle pysyäkseen erossa Aleksista. Kari pahoinpiteli Elinan raiskausta yrittäneen miehen ja tämän vuoksi Jukka ei pitänyt Taalasmaita sopivana seurana.

Hanna tapaa yksinäisen juristi Laura Kivirannan ja heistä tulee ystäviä. He menevät käymään Tyynen asunnolla ja Hanna ottaa Tyynen päiväkirjat luettavakseen. Hän epäilee Sakua murhaajaksi merkintöjen pohjalta ja poliisi alkaa tutkimaan Sakun osallisuutta Tyynen kuolemaan. Markus kolaroi Lauran auton ja heille syntyy kulissisuhde, sillä Laura haluaa edetä työurallaan. Selviää, että Lauran konservatiivinen pomo Taisto Ruukki pitää avioliittoon sitoutuneista työntekijöistä.

Markus ja Aki muuttavat Tyynen vanhaan asuntoon. Aki alkaa nähdä painajasia muuton jälkeen. Paljastuu, että Aki oli Puustisen asunnossa ennen kuin tämä kuoli.

## Jaksot

## Tuotantotiimi

## Lähteet
The Madden Brothers

**The Madden Brothers** on vuonna 2011 perustettu pop rock- ja folk rock -musiikkia esittävä duo, jonka muodostavat Good Charlotte -yhtyeen veljekset Joel ja Benji Madden. Duon kotipaikka on Los Angeles. The Madden Brothers on Maddenin veljesten sivuprojekti Good Charlotten ohella.

The Madden Brothersin esikoisalbumi *Greetings from California* ilmestyi Capitol Recordsin kustantamana syyskuussa 2014. Albumilta on julkaistu kaksi singleä, *Dear Jane* ja *We Are Done*. Kappaleista jälkimmäinen pääsi myös EA Sportsin FIFA 15 -pelin soundtrackille. Ensimmäisen singlensä, *Let The World Be Stillin*, duo julkaisi jo vuonna 2012.

Vuonna 2014 Maddenin veljekset olivat *The Voice Kids Australian* ensimmäisen kauden yhtenä tuomarina.

## Diskografia
### Albumit
* *Greetings from California* (2014, Capitol Records)

### Singlet
* *Let The World Be Still* (2012)
* *Dear Jane* (2014)
* *We Are Done* (2014)

## Lähteet
Achates Thuneberg

**Karl Gustaf Achates Thuneberg** () oli apteekkari, joka perusti Suomen ensimmäisen puuhiomon. 

Thunebergin vanhemmat olivat everstiluutnantti Karl Johan Thuneberg ja Agata Vilhelmina Jack. Hän toimi apteekkioppilaana Helsingissä ja farmaseuttina Pietarissa ja Helsingissä sekä proviisorina Tammisaaressa ja Viipurissa. Itsenäisenä apteekkarina hän oli Viipurissa appensa aiemmin omistamassa apteekissa 1859-1879.  Thuneberg sai 1853 oikeudet öljytehtaaseen Viipurin maalaiskunnan Kintereenkylässä, jonne hänen appensa oli muuttanut perheineen luovutettuaan apteekkioikeutensa vävylleen. 1860 Thuneberg rakensi Suomen ensimmäisen puuhiomon Viipurin maalaiskuntaan Hounijoen Kintereenkoskeen. Hiomakoneen keksinnön oikeudet hän oli ostanut 1856 viipurilaiselta kirjanpainajalta Carl Wilhelm Holmströmiltä. Keksintö ei kuitenkaan toiminut tyydyttävästi ja Thuneberg joutui kehittämään edelleen hiontamenetelmää ja siihen perustuvaa konetta.  Se rakennettiin Paul Wahl & Co:n tehtailla Varkaudessa ja sillä tuotettiin puupahvia ja ainakin vuoteen 1875 saakka. Tehtaasta myytiin pahvin ohella myös ylimääräistä puuhioketta. Thuneberg ei kuitenkaan saanut apteekkarin toimensa ohella tehdastaan kehittymään kilpailukykyiseksi.  

Thunebergin puoliso vuodesta 1851 oli Anna Elisabet Berg, Viipurin 1. apteekin omistajan Alexander Bergin tytär (s. 1832).

## Lähteet

## Aiheesta muualla
* Sommerschield, F. E. 1956. Suomalaisen puuhiomokeksinnöstä 100 vuotta (Carl Wilhelm Holmström ja Achates Thuneberg). Työnjohto ja tekniikka: Työnjohtajien ja teknillisten toimihenkilöiden liiton järjestölehti, 1956:12, ss. 6-8.
Abuna Messias

**Abuna Messias** on Goffredo Alessandrinin ohjaama italialainen historiallinen elokuva vuodelta 1939. Se kertoo kardinaali Guglielmo Massaian toisesta lähetysmatkasta Etiopiaan 1800-luvun loppupuolella. Elokuvan pääosia esittävät Camillo Pilotto, Enrico Glori ja Mario Ferrari. Se palkittiin Venetsian elokuvajuhlilla vuoden parhaana italialaisena elokuvana.

## Juoni
Yritettyään turhaan saada Italian hallituksen tuen toiminnalleen kardinaali Guglielmo Massaia lähtee Etiopiaan toiselle lähetysmatkalleen. Paikallisten abuna Messiaaksi kutsuma lähetyssaarnaaja ystävystyy tulevan keisarin, Šoan kuningas Menelikin kanssa. Koptilaisen kirkon päämies abuna Athanasius yrittää karkottaa Massaian, mikä johtaa sotaan Menelikin ja keisari Johanneksen välillä. Menelikin kärsittyä tappion Massaia lähtee pois maasta. Sitä ennen hän on asettanut tehtäväänsä Etiopian ensimmäisen paikallisen katolisen papin.

## Näyttelijät

## Tuotanto, teema ja vastaanotto
Mustavalkoinen *Abuna Messias* on kuvattu Itä-Afrikassa Cobbùn tasangolla ja Cercer-vuorilla. Sen tekemiseen osallistui 70 hengen näyttelijä- ja kuvausryhmä, 11&nbsp;000 avustajaa ja 4&nbsp;000 ratsumiestä. Elokuvan tarina on isä Callisto Vanzinin käsialaa. Vatikaania lähellä ollutta tuotantoyhtiötä rahoitti katolinen Pyhän Paavalin veljeskunta. 

*Abuna Messias* on yksi harvoista elokuvista, joissa tuodaan selvästi esille Italian fasistien ja katolisen kirkon yhteiset poliittiset tavoitteet. Se kuvaa Massaian toimintaa Italian siirtomaavalloitusten esinäytöksenä, mitä elokuvan alkuperäinen vuosien 1935–1936 Italian–Etiopian sotaan sijoittuva prologi vielä selvästi alleviivaa. Alessandrinin ohjaustyön ansioita ovat suuret joukkokohtaukset ja kansatieteellisesti autenttiset musiikki- ja tanssiesitykset. Samaan aikaan siinä on paljon siirtomaaelokuvan tyypillisiä kliseitä kuten tyhmä mutta uskollinen alkuasukaspalvelija, seksikäs tumma prinsessa, kuninkaan lemmikkileopardi ja silmälappua kantava mustaksi maalattu roisto. Tyyliltään ja sisällöltään auttamattoman vanhentunut *Abuna Messias* oli käsikirjoittajana toimineen Vittorio Cottafavin elokuvauran lähtölaukaus.

Alessandrinin ohjaustyön ensi-ilta oli Venetsian elokuvajuhlilla, jossa se sai Mussolini-palkinnon vuoden 1939 parhaana italialaisena elokuvana. Elokuvaa levitettiin katolisissa piireissä, joissa se herätti huomiota vielä myöhempinäkin vuosina. Italian elokuvasensuuri kielsi *Abuna Messiaan* levityksen vuonna 1945, mutta salli sen kahta vuotta myöhemmin alaotsikolla *Vendetta africana*. Ilmeisesti juuri tuolloin elokuvasta leikattiin pois vuosien 1935–1936 sodassa kuollutta sotilaspastori Reginaldo Giulianoa esittävä prologi ja kielteinen kommentti parlamentarismista.

## DVD-julkaisu
Elokuvan alkuperäinen versio on restauroitu Italian kansallisessa elokuva-arkistossa. Pyhän Paavalin veljeskunnan vuonna 2010 julkaisema DVD perustuu kuitenkin huonokuntoiseen leikeltyyn kopioon.

## Lähteet

## Aiheesta muualla
*
Sarcolaenaceae

**Sarcolaenaceae** on pieni madagaskarilainen kasviheimo koppisiemenisten Malvales-lahkossa.

## Tuntomerkit
Heimon kasvit ovat puita tai pensaita, tavallisesti ainavihantia, sienijuurellisia. Niiden aineenvaihduntatuotteita ovat syklopropenoidirasvahapot, ja niissä on kivisoluja (sklereidejä). Karvat ovat toisinaan tähtimäisiä. Lehdet ovat kahdessa rivissä; korvakkeet varisevat. Kukat sijaitsevat erilaisissa kukinnoissa, joissa on suojuslehtiä tukemassa yhtä tai kahta kukkaa. Verholehtiä on 3–5, ja terälehtiä on viisi tai kuusi. Kukassa on mesiäiskehrä hetiön ulkopuolella. Heteitä on vähintään kymmenen, tavallisesti paljon, ja ne ovat toisinaan vaihtelevassa määrässä yhtyneet 5–10 kimpuksi tai ovat eripituisia. Yhdislehtisessä sikiäimessä on 1–5 emilehteä, jotka ovat tiheäkarvaisia. Sikiäimessä on periaatteessa aksiletyyppinen istukka. Vartalo on ontto, luotti pallomainen ja/tai enemmän tai vähemmän liuskainen, nystyinen. Siemenaiheita on yksi tai useampia kussakin emilehdessä. Hedelmä on tavallisesti avautuva ja sen suojana ovat laajentuneet kukan tukilehdet tai kehto (cupula); hedelmän sisäpinta on karvainen. Siemenetkin voivat olla karvaisia ja niissä on usein kirjava endospermi eli siemenvalkuainen. Sirkkalehdet ovat herttamaisia.

## Levinneisyys
Sarcolaenaceae kasvaa Madagaskarilla, enimmäkseen sen itä- ja keskiosissa.

## Luokittelu
Heimoon kuuluu kahdeksan sukua ja 60 lajia. Lähimmät sukulaiset ovat päivännoutokasvit (Cistaceae) ja siipipuukasvit (Dipterocarpaceae).

### Suvut
* *[[Eremolaena]]* Baill.
* *[[Leptolaena]]* Thouars
* *[[Mediusella]]* (Cavaco) Dorr
* *[[Pentachlaena]]* H.Perrier
* *[[Perrierodendron]]* Cavaco
* *[[Rhodolaena]]* Thouars
* *[[Sarcolaena]]* Thouars
* *[[Schizolaena]]* Thouars
* *[[Xyloolaena]]* Baill.

## Lähteet
* Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet
Wilhelm Gabriel Poppius

**Wilhelm (Wille) Gabriel Poppius** (26. maaliskuuta 1867 Nurmes – 7. toukokuuta 1939 Helsinki)  oli suomalainen tullivirkamies ja kunnallispoliitikko. Hän oli tullihallituksen pääjohtaja.

Poppiuksen vanhemmat olivat piirilääkäri Wilhelm Gabriel Poppius ja Tekla Magdalena Streng. Poppius valmistui ylioppilaaksi Helsingin ruotsinkielisestä normaalilyseosta vuonna 1886.  Hän suoritti yleisen oikeustutkinnon Helsingin yliopiston lainopillisessa tiedekunnassa vuonna 1890, ja hänet otettiin sen jälkeen auskultantiksi Viipurin hovioikeuteen. Vuosina 1891–1896 Poppius työskenteli apulaisena lakiasiantoimistossa Helsingissä ja hoiti samalla erinäisiä toimia Tullihallituksessa. Vuonna 1898 hän perusti Aarne Böökin kanssa lakiasiaintoimiston, johon myöhemmin liittyi osakkaaksi Einar Böök.

Vuonna 1892 Poppius nimitettiin Tullihallituksen kamarikirjuriksi ja vuonna 1900 Tullihallituksen apukamreeriksi. Hänet nimitettiin vuonna 1904 Kuopion kaupungin tullinhoitajaksi, jossa hän toimi sisällissodan päätymiseen asti, vaikkakin hänet syksyllä 1917 nimitettiin Helsinkiin hoitamaan ensin Tullihallituksen ylikamreerin ja myöhemmin viransijaisena pääjohtajan virkaa. Tullihallituksen vakinaiseksi pääjohtajaksi hänet nimitettiin vuoden 1918 lopussa. Poppius toimi Tullihallituksen pääjohtajana vuoden 1935 loppuun. Pääjohtajana hän edusti Suomen valtiota useissa salakuljetuksen vastustamiskonferensseissa ja tullineuvotteluissa, etenkin Ruotsin, Norjan ja Viron kanssa.  Vuonna 1930 hän edusti Suomea Kansainliiton kutsumana asiantuntijana liikenne- ja kauttakulkukomissiossa Genevessä.

Kuopiossa asuessaan Poppius oli Kuopion kaupunginvaltuuston jäsenenä 1907–1913 ja 1915–1917. Vuosina 1908–1909 hän toimi valtuuston varapuheenjohtajana. Hän myös oli Kuopion säästöpankin hallituksen jäsenenä 1908–1917 ja puheenjohtajana vuodesta 1912 alkaen, sekä Pohjoismaiden pankin Kuopion konttorin valvojana 1908–1917. Henkivakuutusyhtiö Suomen hallintoneuvoston jäsenenä hän oli 1918–1939.

Poppius kuoli 7. toukokuuta 1939 Helsingin Kulosaaressa. Hänen puolisonsa oli vuodesta 1892 näyttelijätär Olga Vilhelmina Finne. Heidän lapsensa oli kenraaliluutnantti Uolevi Poppius.

## Lähteet
Nummila

**Nummila** on suomalainen sukunimi. Sen kantajia asuu erityisesti Varsinais-Suomessa ja Lohjan seudulla. Se muistuttaa suuresti sitä paljon yleisempää sukunimeä Nummela, jonka senkin kantajia asuu paljon Varsinais-Suomessa. Vastaavaa e:n ja i:n vaihtelua esiintyy myös sukunimien Mäkelä ja Mäkilä tapauksessa. 

Tunnettuja nimenkantajia ovat muun muassa seuraavat henkilöt:
* Ann-Marie Nummila (s. 1991), karateka
* Reima Nummila (1942–2015), jalkapalloilija
* Risto Nummila (1927–2005), insinööri ja yritysjohtaja, energianeuvos.

## Lähteet
Nummela (sukunimi)

**Nummela** on suomalainen sukunimi, jonka pohjana on talonnimi ja jolla on kantajia varsinkin Etelä-Hämeessä, Satakunnassa ja Etelä-Pohjanmaalla, jonkin verran myös Varsinais-Suomessa. Tunnettuja nimenkantajia:

*Aki Nummela (s. 1985), estejuoksija
*Daniel Nummela (s. 1982), pappi, Suomen Evankelisluterilaisen Kansanlähetyksen toiminnanjohtaja
*Esa Nummela (s. 1977), laulaja
*Harri Nummela (s. 1968), urheiluvaikuttaja
*Helmi-Leena Nummela (s. 1987), näyttelijä
*Ilkka Nummela (s. 1950), taloushistorian professori
*Janne Nummela (s. 1973), runoilija ja monitaiteilija
*Juho Nummela (1891–1972), jääkäri
*Juho Nummela (s. 1994), näyttelijä
*Leif Nummela (s. 1955), teologi, päätoimittaja
*Matti Nummela (s. 1955), trap-ampuja
*Mikael Nummela (s. 1974), arkkimandriitta, Valamon luostarin igumeeni
*Minna Lamminen, o.s. Nummela (s. 1982), juoksija
*Miska Nummela (s. 2005), rata- ja maratonmeloja
*Paula Nummela (s. 1953), Kirkan leski
*Petri Nummela (s. 1971), trap-ampuja
*Sami Nummela (s. 1990), jazzrumpali
*Satu Mäkelä-Nummela (s. 1970), trap-ampuja.

## Katso myös
* Nummila

## Lähteet
Juho Kauro

**Juho Kauro** (s. 19. helmikuuta 1990) on suomalainen koripalloilija.

## Pelaajaura

Kalajoelta kotoisin oleva Kauro on Kokkolan NMKY:n kasvatti. Kauden 2007–2008 hän pelasi Äänekosken Huiman A-nuorten joukkueessa, ja kaudella 2008–2009 hän pelasi A-nuorten SM-sarjaa HoNsU:ssa voittaen ikäluokan SM-pronssia. Samalla kaudella hän pelasi myös kahdeksassa miesten I-divisioonaottelussa BC Jyväskylän joukkueessa. Kaudella 2009–2010 Kauro ei pelannut miesten korkeimmilla sarjatasoilla, mutta seuraavalla kaudella hän kuului Kauhajoen Karhun Korisliigajoukkueeseen, jossa pelasi kymmenessä ottelussa 0,4 pisteen ja 0,5 levypallon ottelukohtaisilla keskiarvoilla. Seuraavalla kaudella Kauro edusti divisioonaseura BC Nokiaa.

Syyskuussa 2012 I-divisioonassa pelannut Oulun NMKY ja Kauro tekivät pelaajasopimuksen. Tätä ennen hänelle oli tehty polvileikkaus.

## Tilastot
### Runkosarja

### Pudotuspelit

## Lähteet
* Juho Kauro  baskethotel.fi
* Juho Kauro basketball profile eurobasket.com 

### Viitteet
Nelson Demarco

**Nelson Walter Demarco Riccardi** (6. helmikuuta 1925 Montevideo – 22. heinäkuuta 2009) oli uruguaylainen koripalloilija ja olympiamitalisti.

Demarco saavutti olympiapronssia Uruguayn koripallomaajoukkueen pelaajana Helsingistä 1952 ja Melbournesta 1956. Lontoossa 1948 Uruguay sijoittui viidenneksi. Etelä-Amerikan mestaruuskilpailuista Uruguay voitti Demarcon aikakaudella neljä mestaruutta ja kerran hopeaa.

## Lähteet
* Nelson Demarco Bio, Stats and Results  Olympics at Sports-Reference.com 

### Viitteet
Héctor García

**Héctor García Otero** (12. kesäkuuta 1926 – ?) oli uruguaylainen koripalloilija ja olympiamitalisti.

García saavutti olympiapronssia Uruguayn koripallomaajoukkueen pelaajana Helsingistä 1952 ja Melbournesta 1956. Lontoossa 1948 Uruguay sijoittui viidenneksi.

## Lähteet
Parmen Timm

**Parmen Timm (Thim)** () oli Kauttuan ruukinpuiston patruuna. 

Timmin vanhemmat olivat hatuntekijä, kauppias, rautaruukin omistaja Paul Timm ja Maria Magdalena Hilcke. Isänsä aiemmin omistaman Euran Kauttuan rautaruukin Timm vuokrasi 30. elokuuta 1739 kuudeksi vuodeksi, hoidettuaan sitä jo saman ajan aikaisemmin. Lunastettuaan isänsä kuoltua 1741 ruukin osuudet itselleen hän kunnosti kankipajan, uudisti tuotantoa sekä korjasi ja rakennutti ruukin alueella rakennuksia. 1744 hän anoi lupaa nippuvasarapajalle, joka valmistui 1746, mutta aloitti toiminnan hiilen saannin ongelmien takia vasta 1750-luvun alkuvuosina Timmin jo kuoltua 1750. Hän oli kuitenkin onnistunut vakiinnuttamaan Kauttuan ruukin aseman ja kaksinkertaistamaan sen arvon. Timmin kuoltua hänen leskensä ja tämän uusi puoliso hovioikeudenneuvos Lars Magnus Nordstedt johtivat ruukin toimintaa, vuodesta 1766 taas Timmin poika Johan Parmen Timm (k. 1801).  

Timmin puoliso vuodesta 1741 oli Maria Haartman (1722-1773).

## Lähteet

## Aiheesta muualla
* Kauttuan ruukinpuisto  (Viitattu 14.2.2015)
Sergio Matto

**Sergio Armando Matto Suárez** (13. lokakuuta 1930 Las Piedras – 23. marraskuuta 1990 Brasilia) oli uruguaylainen koripalloilija ja olympiamitalisti.

Matto saavutti Uruguayn koripallomaajoukkueen pelaajana olympiapronssia Helsingistä 1952 ja Melbournesta 1956. Roomassa 1960 Uruguay sijoittui kahdeksanneksi. Matto kuului Uruguayn maajoukkueen kokoonpanoon myös muun muassa vuosien 1954 ja 1959 MM-kilpailuissa.

Matto kuoli sydänkohtaukseen Brasilian-matkallaan vuonna 2008 tai aikaisemmin.

## Lähteet
* 

### Viitteet

## Aiheesta muualla
* 
* Toinen profiili FIBA Archive
Salatut elämät – 5. esityskausi (2002–2003)

***[[Salatut elämät]]*** -saippuasarjan **viides kausi** esitettiin MTV3-kanavalla alkaen syyskuussa 2002 ja päättyen toukokuussa 2003.

## Henkilöt
### Päähenkilöt

### Sivuhenkilöitä

## Jaksot

## Lähteet

## Aiheesta muualla
* Salatut elämät - Episode List: 2002
* Salatut elämät - Episode List: 2003